ফরাসি বিশেষণগুলি সাধারণত বিশেষ্যের পরে বসে এবং বিশেষ্যের লিঙ্গ ও বচনের সাথে সামঞ্জস্য রেখে পরিবর্তিত হয়। যেমন - un stylo blanc "একটি সাদা কলম" বনাম une voiture blanche "একটি সাদা গাড়ি"। এখানে stylo পুংলিঙ্গ বলে "সাদা" বিশেষণটিকে blanc "ব্লঁ" হিসেবে লেখা হয়েছে, কিন্তু voiture স্ত্রীলিঙ্গ বলে "সাদা" বিশেষণটিকে blanche "ব্লঁশ্‌" হিসেবে লেখা হয়েছে। একইভাবে des stylos blancs "দে স্তিলো ব্লঁ" "কিছু সাদা কলম" উদাহরণটিতে লিখিত রূপে একবচন blanc "সাদা" বিশেষণটির পরে বহুবচনবাচক "s" বর্ণ যোগ করে blancs "ব্লঁ" হিসেবে লেখা হয়েছে, যদিও উচ্চারণে এই অতিরিক্ত "s"-এর অস্তিত্ব নেই।

নির্দেশক পদ
বিশেষণ
বিশেষ্য
ক্রিয়া